Diari Oficial de la Generalitat Valenciana


Sumari del DOGV 9499, del 28-12-2022 (2022/12095)

ACORD de 23 de desembre de 2022, del Consell, pel qual s'autoritza una transferència de crèdits entre seccions i capítols, del capítol 3 del programa 011.10 Servei del deute de la secció 19 «Servei del deute», al capítol 7 del programa 615.20 Actuacions sobre el sector públic, per import de 3.000.000 d'euros, per a la inclusió d'una línia de transferència (expedient 06.026/22-242).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12988


Data del document
:   23-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2022, del Consell, pel qual s'autoritza una transferència de crèdits entre seccions i capítols, del capítol 3 del programa 011.10 Servei del deute de la secció 19 «Servei del deute», al capítol 7 del programa 615.20 Actuacions sobre el sector públic, per import de 3.000.000 d'euros, per a la inclusió d'una línia de transferència (expedient 06.026/22-242). [2022/12988]  
  
Espacios Económicos Empresariales, SL, és una societat mercantil de titularitat pública, participada al 50 % per SEPI Desenvolupament Empresarial, SA, SME i la Generalitat. El seu objecte social és la planificació, el desenvolupament i la promoció d'intervencions urbanístiques dins de la Comunitat Valenciana per a dotar de sòl degudament urbanitzat, apte per a ús industrial i amb elements funcionals que servisquen de base per a activitats productives i manufactureres i projectes d'implantació empresarial, obrint així noves possibilitats per al progrés socioeconòmic de la societat.  
L'esmentada societat es troba desenvolupant en el terme municipal de Sagunt, com a agent urbanitzador en la modalitat de gestió directa, una gran actuació de caràcter logístic en la denominada «Àrea Logística de Sagunt». Actualment, aquest sòl es troba en tràmits de gestió urbanística per a la seua classificació com a sòl urbanitzable amb futur ús industrial/logístic. El sector resultant després d'aquesta gestió urbanística serà Parc Sagunt II, on es preveu que s'implantarà, entre altres projectes, una gran fàbrica de bateries destinades a cotxes elèctrics.  
  
La Conselleria d'Hisenda i Model Econòmic, d'acord amb la disposició transitòria quarta de la Llei 8/2021, de 30 de desembre, de 2021, de pressupostos de la Generalitat per a l'exercici 2022, té previst elevar al Consell, l'Acord d'aprovació el pressupost de 2022 de la societat Espacios Económicos Empresariales, SL, que ha passat a formar part del sector públic de la Generalitat durant el present exercici de 2022.  
  
D'altra banda, davant la necessitat que en el present exercici, per part d'Espacios Económicos Empresariales, SL, s'inicien els treballs preparatoris relacionats amb el planejament urbanístic i mediambiental de l'Àrea Logística de Sagunt, així com les actuacions i infraestructures prioritàries que donaran servei al parc empresarial Parc Sagunt II, i condicionat a l'aprovació del pressupost de la Societat, per a finançar aquestes actuacions, per la Conselleria d'Hisenda i Model Econòmic es proposa la inclusió d'una línia de transferència en el capítol 7 del programa 615.20 Actuacions sobre el sector públic, per import de 3.000.000 d'euros.  
Per al finançament es proposa la transferència de disponibilitats existents en el capítol 3 del programa 011.10 Servei del deute de la secció 19 no vinculades a compromisos de despesa, tal com es justifica en l'informe de la Subdirecció General de Finançament Autonòmic i Política Financera de data 3 d'octubre.  
A aquest efecte, i en virtut del que es disposa en els articles 21 i 23 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer. Autoritzar una minoració de crèdit en l'aplicació 41.08.57.172.38.3 per import de 3.000.000 d'euros.  
  
Segon. Autoritzar un increment de crèdit en l'aplicació 40.81.91.867.81.0 per import de 3.000.000 d'euros, que permet la inclusió d'una nova línia de transferència en l'annex de subvencions i transferències de capital del programa 615.20 Actuacions sobre el sector públic amb el següent detall:  
  
Codi: X1282 Denominació: Transferència de capital per a finançar actuacions en infraestructures prioritàries de Parc Sagunt II.  
Import: 3.000.000 Beneficiaris previstos: Espacios Económicos Empresariales, SL.  
Manera de concessió: Descripció i finalitat: Suport econòmic per a iniciar les obres en infraestructures prioritàries que donaran servei al parc empresarial Parc Sagunt II en el seu conjunt.  
   
Publicar dades: Sí Aportació GV: 3.000.000  
  
  
  
Tercer. A conseqüència de la inclusió de la línia X1282, s'autoritza modificar el pressupost d'Espacios Económicos Empresariales, SL, en els termes següents:  
  
PRESSUPOST EEE Import  
COMPTES DE BALANÇ   
Capitol ingressos:   
7. Transferències de capital   
Codi de compte:   
AA-3) Subvencions, donacions i llegats rebuts   
I. Subvencions de capital de la Generalitat de l'exercici corrent 3.000.000  
COMPTES DE BALANÇ   
Capítol despesa:   
Variació del Fons de Maniobra (+)   
Codi de compte:   
II Existències   
3. Productes en curs 3.000.000  
  
  
  
València, 23 de desembre de 2022  
  
La consellera secretària,  
AITANA MAS MAS